אשרת שהם

אָשְׁרַתנהגה: אוֹשרת, הכתיב במשקל צָפְנַת. שהם (נולדה ב-25 בנובמבר 1970) היא עורכת דין ישראלית. בפברואר 2025 נבחרה לשמש כפרקליטת מחוז ירושלים (פלילי) בפרקליטות המדינה.

 ביוגרפיה 
נולדה ב-1970 בירושלים לשרה ואלישע צידון, עורך דין ומשפטן בכיר בשירות הציבורי. בעלת תואר ראשון במשפטים ותואר שני בקרימינולוגיה מהאוניברסיטה העברית. בוגרת מחזור ח' של תוכנית העתודה לסגל הבכיר המוביל מטעם המדרשה הלאומית של נציבות שירות המדינה.תוכנית העתודה לסגל הבכיר המוביל – מחזור ח'

 פרקליטות המדינה 
בשנת 1995 החלה שהם את דרכה בפרקליטות המדינה. בשנת 2001 שימשה שהם כסגנית פרקליט מחוז ירושלים. במסגרת עבודתה כתובעת פלילית הייתה התובעת או מעורבת במשפטם של רוצחה של ליפז חימי, משלח רוצחי השר רחבעם זאבי, ישי שליסל רוצח שירה בנקי, אליאור חן "הרב המתעלל",; פוסט של אשרת שהם ברשת החברתית פייסבוק, בעמוד הפייסבוק של פרקליטות המדינה ולרי סאקוביץ' רוצחה של ורדית בקרקנוט, "חתונת השנאה", בנצי גופשטיין שנאשם בהסתה, הרב צבי טאו שנחשד באונס,דבריה בוועדה לקידום מעמד האישה ושוויון מגדרי, בעמוד "תומכים בנפגעי הרב טאו", 26 במרץ 2024 אלי נעים "הקוסם", ליאורה ברקו, שלום חזן,ציוץ של כאן חדשות ברשת החברתית X, 24 בדצמבר 2019 ותיקים רבים נוספים.; ; 

עיסוקה המקצועי של שהם מתמקד בעבירות מין, והיא שימשה במשך שנים כפרקליטה ומנהלת בפרקליטות בפגיעות מיניות, לווי חקירות משטרתיות בתחום, תביעה, והכשרת פרקליטים בתחום, ליווי נפגעי עבירה בהליך, הייתה שותפה לגיבוש מדיניות הפרקליטות וחקיקה בתחום,לדוגמה: נחשפו בוועדה נתוני הפרקליטות על פגיעות מיניות, 18 בנובמבר 2024, באתר הכנסת; הוועדה הבין-משרדית לבחינת הטיפול בנפגעי עבירות מין בהליך הפלילי – דין וחשבון, טבת התש"ף דצמבר 2019, עמ' 31 וכן לשותפות ממשלתיות שונות ועם המגזר השלישי. חברת צוות "בתי לין – מרכזי ההגנה לילדים ונוער" בירושלים מאז הקמתו. חברה במיזם "ברית אמונים" הפועל לשם מוגנות מינית בקהילה.אשרת שהם באתר ברית אמונים

בשנת 2017 מונה לשמש כמנהלת מחלקת מעצרים בפרקליטות מחוז ירושלים. במקביל עמדה בראש פורום עבירות מין בפרקליטות וראש פורום חקירות ילדים בפרקליטות.

 פרקליטת מחוז ירושלים (פלילי) 
בפברואר 2025 בחרה ועדת המכרזים של נציבות שירות המדינה בשהם, פה אחד, לתפקיד פרקליטת מחוז ירושלים (פלילי), במקומו של דני ויטמן.ציוץ של אבישי גרינצייג ברשת החברתית X, 17 בפברואר 2025; 

 חיים אישיים 
נשואה לפרופסור אפי שהם-שטיינר, חבר המחלקה להיסטוריה של עם ישראל באוניברסיטת בן-גוריון, ופעיל פוליטי. מתגוררת בירושלים ואם לארבעה.

בנה סמ"ר  נפל בתאונה מבצעית בעזה, ב-29 בדצמבר 2024, במלחמת חרבות ברזל.;  בהלוויית בנה בהר הרצל אמרה כי "אסור שהרוחות הרעות של מה שמתקרא המנהיגות הרעה שקמה עלינו תשפיע עלינו, על האנשים הישרים והטובים. חייבים להמשיך ללכת ולדבוק בדרך הישר והטוב, בלי פשרות בלי פחד".

נמנית בין מקימי קהילת "הקהל", מנין שוויוני בשכונת בקעה בירושלים,;  ומשמשת כגבאית בה.;  בשנת 2021 הופיעה בפרק השני של הסדרה מלחמות היהודים.

אחיה, יהוידע צידון, הוא מייסד חברת "טבת – טכנולוגיות מים לטיפול בשפכים".

 קישורים חיצוניים 





 הרצאות 
 אשרת שהם – שיחה על הרחקה ממקורות חז"ל, באתר YouTube
 'אם החרש תחרישי' | חובת דיווח ודרכי טיפול | עו"ד אושרת שוהם וד"ר ענת גור | כנס "והיה מחניך קדוש", באתר YouTube
 פגיעה בקטינים - בין ההליך הפלילי לטיפולי - עו"ד אשרת שהם, באתר YouTube
 פגיעה בקטינים בהליך הפלילי - עו"ד אשרת שהם, באתר YouTube
 אונס סטטוטורי - קווים לדמותו - עו"ד אשרת שהם, באתר YouTube
 ועדות פטור מחובת דיווח: כיצד הן יכולות להבטיח את שלומו של הקטין? עם עו"ד אושרת שהם, באתר YouTube

 מפרסומיה 
 אשרת שהם באתר 929 – תנ"ך ביחד
 "ויחלם והנה סלם מצב ארצה וראשו מגיע השמימה והנה מלאכי אלהים עלים ויורדים בו...", באתר עוז ושלום, גיליון מספר 474, ויצא תשס"ז


 בין הפגיעה לפסיקה – על העדות של נפגעות תקיפה מינית בבית המשפט, בדלתיים סגורות: פגיעה מינית וההליך הפלילי, 2016, עמ' 28–30
 מדרשי גילוי עריות, בתוך: דרשוני: מדרשי נשים, קובץ שני, ידיעות ספרים 2018
 "חוק תיקון דיני הראיות (הגנת ילדים) תשט"ו 1955", באתר משרד המשפטים, מיזם שורשים במשפט, 2019
 אושרת שהם, 'שלושים שנה לחובת הדיווח: מבט-על', מהדורה מיוחדת: אסופת מאמרים מתוך כתב העת נקודת מפגש, טבת תש"פ, עמ' 10–15
 ליזו וולפוס ואשרת שהם, "תהיי חזקה. ספרי את כל מה שקרה" – על העדת נפגעת קטינה בעבירת אינוס קבוצתי, נקודת מפגש 24, ינואר 2023
 פדיון שבויות, באתר התנועה הרפורמית, עמ' 4–5

 הערות שוליים 

קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:פרקליטי מחוז ירושלים
קטגוריה:אמהות שכולות: חללי צה"ל
קטגוריה:ישראליות שנולדו ב-1970
קטגוריה:ישראלים שנולדו ב-1970